இசுக்காண்டியம் மூவயோடைடு

இசுக்காண்டியம் மூவயோடைடு (Scandium triiodide) என்பது ScI3 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இசுக்காண்டியம் அயோடைடு என்றும் அழைக்கப்படும் இச்சேர்மம் இலந்தனைடு அயோடைடு என்ற வகையில் வகைப்படுத்தப்படுகிறது. மஞ்சள் நிறத்தில்Haeberle, N., 1973, Preparation of highly pure lanthanide iodides, Technisch-Wissenschaftliche Abhandlungen der Osram-Gesellschaft, v. 11, p. 285  காணப்படும் இச்சேர்மம் இதனையொத்த சீசியம் அயோடைடு போன்ற சேர்மங்களுடன் சேர்க்கப்பட்டு ஆலைடு விளக்குகளில் பயன்படுத்தப்படுகிறது. ஏனெனில் புற ஊதா உமிழ்வு அதிகரிக்கவும் விளக்குகளின் நீடித்த வாழ்வுக்கும் இது வழிவகுக்கிறது. அதிகரிக்கப்பட்ட புற ஊதா உமிழ்வு எல்லைகளை இசைவித்து ஒளியியமுனைவாக்கத்தை முன்னெடுக்க முடியும்Brabham, D.E., Metal halide lamp for curing adhesives. U.S. Patent 6,888,312, March 1, 2011.

இரும்பு முக்குளோரைடின் (FeCl3) அமைப்பையே இசுக்காண்டியம் மூவயோடைடும் ஏற்று,  செஞ்சாய்சதுர அணிக்கோவையில் படிகமாகியுள்ளது. இசுக்காண்டியத்தின் அணைவு எண் 6 ஆகவும் அதேநேரத்தில் அயோடினின் அணைவு எண் 3 ஆகவும் கொண்டு முக்கோணப் பட்டைக்கூம்பு வடிவுடன் காணப்படுகிறதுMen'kov, A. A., Komissarova, L. N., 1964, X-ray study of scandium iodide, Zhurnal Neorganicheskoi Khimii, v. 9, p. 766.

இசுக்காண்டியம் மற்றும் அயோடின் நேரடியாக வினைபுரிவதால் தூய்மையான இசுக்காண்டியம் மூவயோடைடு உருவாகிறது.: 
 2 Sc  +  3 I2   →    2 ScI3

 மேற்கோள்கள் 

 உசாத்துணை 
Tomasz Mioduski, Cezary Gumiski, and Dewen Zeng "Rare Earth Metal Iodides and Bromides in Water and Aqueous Systems. Part 1. Iodides" Journal of Physical and Chemical Reference Data 2012, vol. 41, 013104-1 to  013104-63.  

பகுப்பு:இசுக்காண்டியம் சேர்மங்கள்
பகுப்பு:அயோடைடுகள்
பகுப்பு:உலோக ஆலைடுகள்